SURSE: CNCD a constatat cu un vot de 5-4 că termenul „penali” folosit de Iohannis reprezintă discriminare. Preşedintele, amendat cu 2.000 de lei

Consiliul Naţional pentru Combaterea Discriminării (CNCD) a constatat miercuri, cu un vot de 5-4, că termenul „penali” folosit de preşedintele Klaus Iohannis depăşeşte limita libertăţii de exprimare şi a aplicat sancţiunea amenzii contravenţionale de 2.000 de lei, au declarat pentru G4Media.ri surse politice.

În cazul şefei DNA, CNCD a respins plângerea pentru exprimarea „festivalul inculpaţilor”.

Ambele sesizări au fost făcute de site-ul luju.ro (Lumea Justitiei) şi vizează folosirea termenului ‘”penali” de către preşedintele Klaus Iohannis şi a formulei „festivalul inculpaţilor” de către Laura Codruţa Kovesi. Luju.ro a depus sesizările la CNCD pe 19 februarie.

Luju.ro s-a referit în sesizări la formula utilizată de Iohannis într-o conferinţă de presă din 15 februarie şi de Laura Codruţa Kovesi în 14 februarie, tot într-o conferinţă de presă.

Foto: Presidency.ro